郭熙秋山平遠用東坡韵
作者：樓鑰
朝代：宋

paragraphs: 槐花忙過舉子閒，舊遊憶在夷門山。
玉堂會見郭熙畫，拂拭縑素塵埃間。
楚天極目江天遠，楓林渡頭秋思晚。
煙中一葉認扁舟，雨外數峰橫翠巘。
誰安客宦踰三霜，雲夢澤連襄漢陽。
平生獨不見寫本，慣飲山綠餐湖光。
老來思歸真日月，夢想林泉對華髮。
丹青安得此一流，畫我橫筇水中石。